Amalie Kasin Lerstang

Amalie Kasin Lerstang (født 24. september 1988 på Notodden) er en norsk forfatter og redaktør i kulturtidsskriftet Fanfare.

Lerstang er oppvokst på NotoddenAmalie Kasin Lerstang: Mer enn bare en rundkjøring - om å flytte tilbake til Notodden - Klassekampen 21. juli 2021 og har senere gått Romerike Folkehøgskole. Hun har tatt tekstforfatterlinjen ved Westerdals School of Communication og har studert litteraturvitenskap ved Universitetet i Oslo.«– En ikke veldig happy roman», side 8, Aftenposten 29. desember 2013

Hun debuterte som forfatter i 2014 med romanen Europa, som handler om å være ung i et kriserammet Europa. I 2018 utga hun diktsamlingen Vårs, og i 2023 kom hennes andre roman, med tittelen Rikt er et folk som har skogen. I den tar hun for seg lokalpolitikk, lokal nedbygging av natur og striden mellom næringslivsinteresser og miljøvern. Aftenpostens anmelder Ingunn Økland oppsummerte sin omtale av romanen slik: «Hennes skogsroman er likevel ingen dystopi eller sørgesang, snarere en vilter historie om byråkrati, aktivisme – og en malplassert forelskelse.»   

Lerstang har vært redaktør for tidsskriftet Fanfare, og fra 2019 er hun redaktør for den årlige antologiutgivelsen Signaler.  

Bibliografi 

 Som forfatter 
 2014: Europa (roman), Cappelen Damm
 2018: Vårs (diktsamling), Cappelen Damm
 2023: Rikt er et folk som har skogen (roman), Cappelen Damm

 Som redaktør 
 2019: En eller to eller hundrevis av søstre – Dikt om kvinner og kvinnekamp (diktsamling), Cappelen Damm
 2019–: Signaler (antologi), Cappelen Damm

 Som gjendikter 
 2017: Lea Marie Løppenthin: Mars er best (dikt), Fanfare

Priser
Tarjei Vesaas' debutantpris 2014, for Europa

Referanser

Kilder
Presentasjon av Amalie Kasin Lerstang i Forfatterkatalogen på Forfattersentrums nettsider

Eksterne lenker
 Amalie Kasin Lerstang - Store norske leksikon
 Presentasjon på Cappelen Damms nettsider 

Kategori:Norske forfattere
Kategori:Fødsler i 1988
Kategori:Vinnere av Tarjei Vesaas' debutantpris
Kategori:Personer fra Notodden kommune